
	Na temelju članka 15. stavka 2. Zakona o javnoj nabavi („Narodne novine", broj 120/16, 114/22, 48/26), članka 11. Zakona o pravu na pristup informacijama („Narodne novine“ broj 25/13, 85/15, 69/22) te članka 41. Statuta Dječjeg vrtića Mačići (KLASA: 601-01/22-01/42, URBROJ:2211-56-22-05 od 25.11.2022.) upućuje se 

Javni poziv 
za savjetovanje sa zainteresiranom javnošću u postupku donošenja
Pravilnika o izmjeni Pravilnika o provedbi postupaka jednostavne nabave

U članku 15. stavku 2. Zakona o javnoj nabavi („Narodne novine", broj 120/16, 114/22, 48/26) propisano je da “Pravila, uvjete i postupke jednostavne nabave naručitelj uređuje općim aktom.” Dječji vrtić Mačići je naručitelj koji je obvezan primjenjivati odredbe važećeg Zakona o javnoj nabavi. Zakonom o izmjenama i dopunama Zakona o javnoj nabavi („Narodne novine", broj 48/26) uvedene su određen promjene s kojima je vrtić dužan uskladiti svoje poslovanje.
	Općina Mače koja je Osnivač Dječjeg vrtića Mačići dostavila je vrtiću očitovanje Ministarstva gospodarstva kojim se daje uputa o potrebi izmjena pojedinih odredbi postojećeg Pravilnika o provedbi postupaka jednostavne nabave. Budući da je Pravilnik o provedbi postupaka jednostavne nabave Dječjeg vrtića Mačići istog sadržaja kao i Pravilnik o provedbi postupaka jednostavne nabave Općine Mače i vrtić treba pristupiti postupku donošenja izmjena Pravilnika. 
Cilj i svrha donošenja Pravilnika o Izmjenama Pravilnika o provedbi postupaka jednostavne nabave je usklađivanje postojećeg Pravilnika s odredbama zakona kako bi postupci nabave vrtića bili provedeni u skladu sa zakonom. 
	Poziva se zainteresirana javnost da svojim prijedlozima i sugestijama pridonese kvaliteti akta koji se donosi. 
Svoje prijedloge možete u pisanom obliku, na obrascu sudjelovanja u savjetovanju, poslati na adresu na adresu elektroničke pošte: info@djecjivrticmacici.hr zaključno s danom 22.11.2026.  godine do 00:00 h. 
Svi u roku pristigli prijedlozi razmotrit će se, a oni koji će biti prihvaćeni ugradit će se u prijedlog Pravilnika o provedbi postupaka jednostavne nabave.

